## Pravilnik o obrascu zahtjeva za izdavanje izvozne dozvole za izvoz robe s dvojnom namjenom te dozvole za pružanje brokerskih usluga i tehničke pomoći

### NN 118/2012 (26.10.2012.), Pravilnik o obrascu zahtjeva za izdavanje izvozne dozvole za izvoz robe s dvojnom namjenom te dozvole za pružanje brokerskih usluga i tehničke pomoći

DRŽAVNI URED ZA TRGOVINSKU POLITIKU

2570

Na temelju članka 6. stavka 2. Zakona o izvozu robe s dvojnom namjenom (»Narodne novine«", broj 100/04 i 84/08) te članka 25. i 38. Zakona o ustrojstvu i djelokrugu ministarstava i drugih središnjih tijela državne uprave (»Narodne novine« broj 150/2011), predstojnik Državnog ureda za trgovinsku politiku donosi

PRAVILNIK

O OBRASCU ZAHTJEVA ZA IZDAVANJE IZVOZNE DOZVOLE ZA IZVOZ ROBE S DVOJNOM NAMJENOM TE DOZVOLE ZA PRUŽANJE BROKERSKIH USLUGA I TEHNIČKE POMOĆI

Članak 1.

Ovim Pravilnikom se propisuje oblik i sadržaj obrasca zahtjeva za izdavanje izvozne dozvole za izvoz robe s dvojnom namjenom, dozvole za pružanje brokerskih usluga, dozvole za pružanje tehničke pomoći te popis dokumenata koji se prilažu uz zahtjev.

Članak 2.

Zahtjev za izdavanje izvozne dozvole za izvoz robe s dvojnom namjenom podnosi se Državnom uredu za trgovinsku politiku (u daljnjem tekstu: Državni ured), u sadržaju i obliku sukladno obrascu koji je sastavni dio ovog Pravilnika (Prilog I.).

Zahtjev za izdavanje dozvole za pružanje brokerskih usluga u svezi s robom s dvojnom namjenom podnosi se Državnom uredu, u sadržaju i obliku sukladno obrascu koji je sastavni dio ovog Pravilnika (Prilog II.).

Zahtjev za izdavanje dozvole za pružanje tehničke pomoći u svezi s robom s dvojnom namjenom podnosi se Državnom uredu, u sadržaju i obliku sukladno obrascu koji je sastavni dio ovog Pravilnika (Prilog III.).

Članak 3.

Zahtjev se ispunjava tako da sve rubrike budu pravilno i čitljivo ispunjene.

Podnositelj zahtjeva mora navesti točnu oznaku robe s dvojnom namjenom u skladu s Uredbom o popisu robe s dvojnom namjenom (»Narodne novine« br. 184/04, 62/07, 57/08, 63/09 i 3/10) te je odgovoran za točnost i istinitost podataka u zahtjevu.

Podnositelj zahtjeva mora na zahtjev Državnog ureda dostaviti dodatne podatke i isprave kojima dokazuje svoje navode u zahtjevu.

Članak 4.

Uz zahtjev za izdavanje izvozne dozvole za izvoz robe s dvojnom namjenom, dozvole za pružanje brokerskih usluga te dozvole za pružanje tehničke pomoći podnositelj zahtjeva dužan je priložiti sljedeće dokumente:

– izvorni primjerak potvrde o krajnjem korištenju – ovjerenu od nadležnog državnog tijela, odnosno izjavu krajnjeg korisnika ovjerenu od ovlaštene osobe koja sadrži namjenu krajnje uporabe robe s izjavom da istu neće ponovno izvesti bez suglasnosti Državnog ureda,

– broj suglasnosti ili dozvole nadležnog tijela za obavljanje djelatnosti ako je zakonom propisana,

– kopiju dokumenata koji navode tehničke karakteristike robe s dvojnom namjenom (kad se radi o kemikalijama sigurnosno-tehnički list),

– izvornik ili ovjerenu kopiju ugovora sklopljenog s tvrtkom koja uvozi robu, odnosno predračun ili narudžbu, te izvornik ili ovjerenu kopiju ugovora sklopljenog s mogućim posrednikom,

– dokaz o uplaćenoj upravnoj pristojbi.

Uz zahtjev za izdavanje dozvole za pružanje brokerskih usluga, uz navedeno, podnositelj zahtjeva dužan je priložiti i izvornik ili ovjerenu kopiju ugovora sklopljenog s tvrtkom koja izvozi robu, odnosno predračun.

Članak 5.

Na zahtjev Državnog ureda izvoznik, odnosno broker je dužan dostaviti potvrdu uvoznika o primitku robe s dvojnom namjenom, ovjerenu od nadležnog tijela države uvoznice.

Članak 6.

Podnositelj zahtjeva je dužan, na zahtjev Državnog ureda, priložiti izvornik ili ovjerenu kopiju uvozne dozvole ili izvornik uvozne potvrde države u koju se roba izvozi.

Članak 7.

U slučaju neuredno podnesenog zahtjeva, podnositelj zahtjeva je dužan u roku od 15 dana od dana zaprimljene obavijesti otkloniti nedostatke, odnosno upotpuniti zahtjev.

Ukoliko podnositelj zahtjeva u propisanom roku ne upotpuni zahtjev, odnosno ne otkloni nedostatke o kojima je obaviješten, smatrat će se da je odustao od podnesenog zahtjeva.

Članak 8.

Neiskorištenu izvoznu dozvolu, dozvolu za pružanje brokerskih usluga ili dozvolu za pružanje tehničke pomoći izvoznik, odnosno pružatelj usluge dužan je u roku od 8 dana od dana isteka dozvole vratiti Državnom uredu uz pisano obrazloženje razloga neiskorištenosti dozvole.

Članak 9.

U slučaju gubitka izvozne dozvole, dozvole za pružanje brokerskih usluga ili dozvole za pružanje tehničke pomoći izvoznik, odnosno pružatelj usluge, dužan je o tome odmah obavijesti Državni ured, koji će donijeti rješenje o prestanku važenja dozvole s datumom podnesene obavijesti.

Članak 10.

Prilikom podnošenja zahtjeva za izdavanje izvozne dozvole, dozvole za pružanje brokerskih usluga ili dozvole za pružanje tehničke pomoći, sva priložena dokumentacija mora biti prevedena na hrvatski jezik kod ovlaštenog sudskog tumača.

Članak 11.

Izvoznik, odnosno broker ima sljedeće obveze:

1) da navedena izvezena roba odgovara opisu navedenom u izvoznoj dozvoli

2) da količina i vrijednost izvezene robe odgovara količini i vrijednosti navedenoj u izvoznoj dozvoli

3) da izvoz bude izvršen tijekom roka važenja izvozne dozvole

4) da se transport izvezene robe obavi do odredišta koje odgovara navedenom u izvoznoj dozvoli

5) da budu ispunjeni posebni uvjeti navedeni u izvoznoj dozvoli.

Članak 12.

Pružatelj usluge tehničke pomoći ima sljedeće obveze:

1) da pružena usluga odgovara opisu usluge navedenom u dozvoli,

2) poštovati rokove i uvjete pod kojima je dozvola za pružanje tehničke pomoći izdana.

Članak 13.

Danom stupanja na snagu ovog Pravilnika prestaje važiti Pravilnik o obrascu zahtjeva za izdavanje izvozne dozvole za izvoz robe s dvojnom namjenom te pružanje brokerskih usluga i tehničke pomoći (»Narodne novine«, br. 34/10).

Članak 14.

Ovaj Pravilnik stupa na snagu danom objave u »Narodnim novinama«.

Klasa: 011-01/07-01/240

Urbroj: 528-03-02-02/1-12-5

Zagreb, 17. listopada 2012.

Predstojnik
Denis Čajo, v. r.

**PRILOG I.**

ZAHTJEV ZA IZDAVANJE IZVOZNE DOZVOLE ZA IZVOZ ROBE S DVOJNOM NAMJENOM

Zahtjev se podnosi temeljem članka 6. stavka 2. Zakona o izvozu robe s dvojnom namjenom

|  |  |  |  |  |  |
| --- | --- | --- | --- | --- | --- |
| 1. Izvoznik (Naziv i adresa) | OIB | | 2. Broj zahtjeva | | 3. Datum zahtjeva |
|  |  | | 4. Kontaktna osoba (ime, prezime, telefon, telefaks) | | |
| 5. Primatelj  (Naziv i adresa) | Identifikacijski broj | | **REPUBLIKA HRVATSKA Državni ured za trgovinsku politiku Ljudevita Gaja 4, 10000 Zagreb** | | |
|  |  | | 8. Država podrijetla (ako je poznata) | | Oznaka države1 |
| 7. Posrednik  (ako se razlikuje od izvoznika) | Identifikacijski broj | | 9. Država odredišta | | Oznaka države1 |
|  |  | | 10. Krajnji korisnik  (Naziv i adresa)  (ako se razlikuje od primatelja) | | Identifikacijski broj |
| 11. Opis robe2 |  | | | 12. Tarifna oznaka3 | 13. Oznaka robe s dvojnom namjenom4 |
|  |  | | | 14. Valuta i vrijednost | 15. Količina robe5 |
| 16. Krajnja namjena |  | | | 17. Datum ugovora | 18. Vrsta izvoznog posla (Šifra car. postupka)6 |
| 19. Dodatni podaci |  |  | | | 20. Prilozi uz zahtjev7 |
| 21. Ja, ispod potpisana odgovorna osoba podnosim zahtjev za izdavanje izvozne dozvole za izvoz robe s dvojnom namjenom i ujedno potvrđujem da su svi podaci u ovom zahtjevu i prilozima istiniti. | | | | | |
|  |  |  | | |  |
| (Mjesto i datum) | | | | | |
|  |  | Pečat | | |  |
| (Ime i prezime te potpis odgovorne osobe) | |  | | |  |

1 Upisuje se šifra države kao što je navedeno u Pravilniku o uporabi obrazaca pri provedbi Carinskog zakona

2 Ukoliko se podnosi zahtjev za više vrsta robe, podnositelj zahtjeva u prilogu ovom zahtjevu navodi detaljan popis robe odnosno opis robe s navedenim podacima koji se zahtijevaju u rubrikama 11., 12., 13., 14. i 15.

3 Upisuje se tarifna oznaka s 8 ili 10 znamenaka, a za kemikalije i CAS broj

4 Upisuje se peteroznamenkasta oznaka i oznaka podskupine kako je navedeno u popisu robe s dvojnom namjenom, koji je sastavni dio Uredbe o popisu robe s dvojnom namjenom

5 Količina robe upisuje se u jedinici mjere kako je navedeno na računu

6 Upisuje se šifra carinskog postupka izvoza robe u skladu s Uredbom za provedbu Carinskog zakona

7 Navesti broj priloga

Napomena: Rubrike 2. i 3. ispunjava Državni ured za trgovinsku politiku, ostale rubrike ispunjava podnositelj zahtjeva

PRILOG UZ ZAHTJEV

|  |  |  |  |  |  |
| --- | --- | --- | --- | --- | --- |
| 1. Izvoznik (Naziv i adresa) | OIB | 2. Broj zahtjeva | | | 3. Datum zahtjeva |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |
| 11. Opis robe2 |  | | 12. Tarifna oznaka3 | 13. Oznaka robe s dvojnom namjenom4 | |
|  |  | | 14. Valuta i vrijednost | 15. Količina robe5 | |

**PRILOG II.**

ZAHTJEV ZA PRUŽANJE BROKERSKIH USLUGA S ROBOM S DVOJNOM NAMJENOM

Zahtjev se podnosi temeljem članka 6. stavka 2. Zakona o izvozu robe s dvojnom namjenom

|  |  |  |  |
| --- | --- | --- | --- |
| 1. Broker/Podnositelj zahtjeva | OIB | 2. Broj zahtjeva | 3. Datum zahtjeva |
|  |  | 4. Kontaktna osoba (ime, prezime, telefon, telefaks) | |
| 5. Izvoznik iz države podrijetla/ države u kojoj se roba nalazi | Identifikacijski broj | **REPUBLIKA HRVATSKA Državni ured za trgovinsku politiku Ljudevita Gaja 4, 10000 Zagreb** | |
| 7. Primatelj u državi odredišta | Identifikacijski broj | 8. Država podrijetla / Država u kojoj je roba za koju se obavlja usluga brokeringa | Oznaka države1 |
| 9. Krajnji korisnik u državi odredišta  (ako se razlikuje od primatelja) | Identifikacijski broj | 10. Država odredišta | Oznaka države1 |
|  |  | 11. Druge strane koje su uključene, npr. posrednici (ako postoje) | |
| 12. Opis robe9 |  | 13. Tarifna oznaka3 | 14. Oznaka robe s dvojnom namjenom4 |
|  |  | 15. Valuta i vrijednost | 16. Količina robe5 |
| 17. Krajnja namjena |  |  |  |
| 18. Dodatni podaci o robi (tehničke karakteristike) | |  | 19. Prilozi uz zahtjev |
| 20. Ja, ispod potpisana odgovorna osoba podnosim zahtjev za izdavanje dozvole za pružanje brokerskih usluga robe s dvojnom namjenom i ujedno potvrđujem da su svi podaci u ovom zahtjevu i prilozima istiniti. | | | |
|  |  |  |  |
| (Mjesto i datum) | | | |
|  |  |  |  |
| (Ime i prezime te potpis odgovorne osobe) | | Pečat |  |

1 Upisuje se šifra države kao što je navedeno u Pravilniku o uporabi obrazaca pri provedbi Carinskog zakona

2 Ukoliko se podnosi zahtjev za više vrsta robe, podnositelj zahtjeva u prilogu ovom zahtjevu navodi detaljan popis robe odnosno opis robe s navedenim podacima koji se zahtjevaju u rubrikama 12., 13., 14., 15. i 16.

3 Upisuje se tarifna oznaka s 8 ili 10 znamenaka, a za kemikalije i CAS broj

4 Upisuje se peteroznamenkasta oznaka i oznaka podskupine kako je navedeno u popisu robe s dvojnom namjenom, koji je sastavni dio Uredbe o popisu robe s dvojnom namjenom

5 Količina robe upisuje se u jedinici mjere kako je navedeno na računu

Napomena: Rubrike 2. i 3. ispunjava Državni ured za trgovinsku politiku, ostale rubrike ispunjava podnositelj zahtjeva

**PRILOG III.**

ZAHTJEV ZA PRUŽANJE USLUGE TEHNIČKE POMOĆI S ROBOM S DVOJNOM NAMJENOM

Zahtjev se podnosi temeljem članka 6. stavka 2. Zakona o izvozu robe s dvojnom namjenom

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. Pružatelj usluge/Podnositelj  zahtjeva:  (Naziv/ime i adresa) | | | OIB | | 2. Broj zahtjeva | | 3. Datum zahtjeva | | |
|  | | |  | | 4. Kontaktna osoba (ime, prezime, telefon, telefaks) | | | | |
| 5. Primatelj usluge:  (Naziv i adresa) | | | Identifikacijski broj | | **REPUBLIKA HRVATSKA Državni ured za trgovinsku politiku Ljudevita Gaja 4, 10000 Zagreb** | | | | |
| 7. Druge strane koje su uključene, npr. posrednici (ako postoje)  (Naziv i adresa) | | | Identifikacijski broj | | 8. Država u kojoj se obavlja usluga: | | Oznaka države1 | | |
|  | | |  | | 9. Država koja ima pogodnosti od usluge: | | Oznaka države1 | | |
|  | | |  | | 10. Vrijednost usluge: | |  | | |
| 11. Datum ugovora: | 12. Vrsta usluge: | | | | | 13. Približno vrijeme trajanja obavljanja usluge: | | | |
| 14. Opis usluge2: | | |  | 15. Krajnja namjena: | | | | | |
| Molimo da odgovorite na sljedeće pitanje odabirom točnog odgovora. Ako odgovorite s DA, molimo Vas da unesete dodatne podatke u rubriku za dodatne podatke ili koristite dodatni list ako je potrebno. | | | | | | | | | |
| 16. Jeste li svjesni ili sumnjate kako ova usluga može pridonijeti u potpunosti ili djelomično razvoju oružja za masovno uništavanje, odnosno može biti namijenjena u svrhe koje su navedene u članku 5. stavku 2. Zakona o izvozu robe s dvojnom namjenom (NN 100/04 i 84/08) | | | | | | | | DA | NE |
| 17. Navedite dokumente koji se prilažu ovom zahtjevu ili dodatne podatke koji bi trebali olakšati potpuni pregled zahtjeva | | | | | | | | | |
| 18. Ja, ispod potpisana odgovorna osoba podnosim zahtjev za izdavanje dozvole za pružanje usluga tehničke pomoći vezano uz robu s dvojnom namjenom i ujedno potvrđujem da su svi podaci u ovom zahtjevu i prilozima istiniti. | | | | | | | | | |
|  | |  | |  | | |  | | |
| (Mjesto i datum) | | | | | | | | | |
|  | |  | |  | | |  | | |
| (Ime i prezime te potpis odgovorne osobe) | | | | Pečat | | |  | | |

1 Upisuje se šifra države kao što je navedeno u Pravilniku o uporabi obrazaca pri provedbi Carinskog zakona

2 Tehnički detalji usluge

Napomena: Rubrike 2. i 3. ispunjava Državni ured za trgovinsku politiku, ostale rubrike ispunjava podnositelj zahtjeva

118 26.10.2012 Pravilnik o obrascu zahtjeva za izdavanje izvozne dozvole za izvoz robe s dvojnom namjenom te dozvole za pružanje brokerskih usluga i tehničke pomoći

118 26.10.2012 Pravilnik o obrascu zahtjeva za izdavanje izvozne dozvole za izvoz robe s dvojnom namjenom te dozvole za pružanje brokerskih usluga i tehničke pomoći

118 26.10.2012 Pravilnik o obrascu zahtjeva za izdavanje izvozne dozvole za izvoz robe s dvojnom namjenom te dozvole za pružanje brokerskih usluga i tehničke pomoći

Pravilnik, NN 118/2012-2570
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)